ઓફિસના કાર્યકરોએ એક પછી એક ઓફિસ છોડવાની શરૂઆત કરી . ઘરે નીકળવાનો સમય થઇ ગયો હતો . આખા દીવસની દોડભાગ પછી પોતપોતાના ઘરે પરત થવાની રાહત દરેક ચ્હેરાઓ ઉપર ડોકાઈ રહી હતી . એકમાત્ર અવિનાશનો ચ્હેરો વ્યાકુળ અને નિસ્તેજ હતો . શાલિનીએ આખો દિવસ એક શબ્દની પણ અદલાબદલી કરી ન હતી . આંખોનો સંપર્ક પણ સધાયો ન હતો . આજની સાંજ કોઈ મોટા નિર્ણયનો પૂરાવો બની અવિનાશના હૃદયને હચમચાવી રહી હતી . વર્ષોથી રાહ જોઈ રહેલ એ ઘડી આજે અધીરાઈની પરાકાષ્ઠાએ પહોંચી હતી . શાલિનીની કડકાઈ અને મક્કમતા એની સંપૂર્ણ સાબિતી આપી રહી હતી .